stanford-oval/wikipedia huggingface dataset:
Naisten Salibandyliigan kausi 2008–2009

Kausi 2008–2009 oli salibandyliigan 22. kausi. Joukkuemäärää kasvatettiin edelliskauden kymmenestä joukkueesta 12:een.
Hallitsevana mestarina kauteen lähti Classic. Uusina joukkueina edelliskauteen verrattuna aloittivat I-divisioonasta nousseet KOO-VEE, SB Vantaa ja TuuU.
Runkosarja

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Naisten runkosarja 2008–2009
| # | Joukkue | O | V | T | H | + | - | +/- | P |
| 1 | Classic | 22 | 19 | 1 | 2 | 164 | 70 | 94 | 39 |
| 2 | Happee | 22 | 15 | 2 | 5 | 122 | 64 | 58 | 32 |
| 3 | NST | 22 | 16 | 0 | 6 | 88 | 59 | 29 | 32 |
| 4 | PSS | 22 | 14 | 2 | 6 | 93 | 45 | 48 | 30 |
| 5 | Tiikerit | 22 | 15 | 0 | 7 | 100 | 73 | 27 | 30 |
| 6 | TPS | 22 | 14 | 0 | 8 | 117 | 79 | 38 | 28 |
| 7 | SB Vantaa | 22 | 10 | 1 | 11 | 80 | 95 | -15 | 21 |
| 8 | TuuU | 22 | 8 | 0 | 14 | 89 | 138 | -49 | 16 |
| 9 | KOO-VEE | 22 | 6 | 3 | 13 | 70 | 110 | -40 | 15 |
| 10 | SB-Pro | 22 | 5 | 1 | 16 | 68 | 115 | -47 | 11 |
| 11 | Oilers | 22 | 4 | 1 | 17 | 64 | 129 | -65 | 9 |
| 12 | Erä III | 22 | 0 | 1 | 21 | 46 | 124 | -78 | 1 |
O = ottelut, V = voitot, T = tasapelit, H = häviöt, + = tehdyt maalit, - = päästetyt maalit, P = pisteet
Erä III putosi suoraan I-divisioonaan. SB-Pro ja Oilers joutuivat karsimaan paikastaan salibandyliigassa.
Runkosarja > Runkosarjan pistepörssi TOP 10

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| # | Pelaaja | Joukkue | O | M | S | P |
| 1 | Anne Suomalainen | Classic | 20 | 25 | 35 | 60 |
| 2 | Katriina Saarinen | Classic | 22 | 35 | 21 | 56 |
| 3 | Eliisa Alanko | TPS | 21 | 30 | 14 | 44 |
| 4 | Kaisa Mamberg | Happee | 21 | 21 | 17 | 38 |
| 5 | Marianne Muuri | Happee | 21 | 22 | 12 | 34 |
| 6 | Tiia Ukkonen | NST | 21 | 16 | 18 | 34 |
| 7 | Heli Suoreijus | NST | 22 | 23 | 9 | 32 |
| 8 | Minna Uotila | Koo-Vee | 21 | 21 | 11 | 32 |
| 9 | Nina Rantala | Classic | 21 | 16 | 15 | 31 |
| 10 | Hanna Sipiläinen | Classic | 19 | 14 | 16 | 30 |
Puolivälierät > Classic – SB Vantaa

| 0 | 1 | 2 | 3 | 4 | 5 |
| --- | --- | --- | --- | --- | --- |
| 7.3.2009 | Classic | 9- 4 | SB Vantaa | Tampere areena |  |


|  |  |  |      |  |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 8.3.2009 | SB Vantaa | 2-8 | Classic | Myyrmäen urheiluhalli |  |


|  |  |  |      |  |  |








| 0 | 1 | 2 | 3 | 4 | 5 |
| --- | --- | --- | --- | --- | --- |
| 11.3.2009 | Classic | 8-4 | SB Vantaa | Tampere areena |  |


|  |  |  |      |  |  |








Classic välieriin otteluvoitoin 3–0.
Aiheesta muualla

Naisten Salibandyliiga (Arkistoitu – Internet Archive)
The Mind of Primitive Man

| The Mind of Primitive Man> Alkuperäisteos |
| --- | --- |
Kirjailija:  Franz Boas
Julkaistu:  1911
Löydä lisää kirjojaKirjallisuuden teemasivulta
The Mind of Primitive Man on saksalaissyntyisen, Yhdysvalloissa vaikuttaneen antropologin Franz Boasin (1858-1942) vuonna 1911 julkaistu kulttuuriantropologian merkkiteos, jossa Boas käsittelee kriittisesti rodun käsitettä. Lisäksi Boasin kriittisen tarkastelun kohteena on primitiivinen kulttuuri. Teoksesta ilmestyi vuonna 1938 uusittu painos, joka noudattaa alkuperäistä versiota, mutta on järjestetty 13 lukuun. Uusitussa laitoksessa Boas kyseenalaistaa aikakauden poliittista päätöksentekoa rotu-käsitteen varjolla.
Historiallisen partikularismin ja kulttuurirelativismin edustajana Boas esittää teoksessa primitiivisyys-käsitteen mahdottomuuden ja korostaa kaikkien kulttuurien tasavertaisuutta. Teoksessa kyseenalaistetaan aiempia käsityksiä rodun, ihmisen biologisten, älyllisten sekä sosiaalisten ominaisuuksien keskinäisestä suhteesta.
Teoksen sisältö

Teoksessa The Mind of Primitive Man Boas tarkastelee eritoten kulttuurien ja rodun suhdetta aiempien uskomusten kautta, joiden mukaan kehittyneiden kulttuurien ja yhteiskuntien väestön älykkyysosamääräon korkeampi ja heillä on paremmat biologiset ominaisuudet. Boasin mukaan kulttuurin ja rodun välistä suhdetta on pyritty selittämään useaan otteeseen aiemmissa tutkimuksissa, mutta aiemmat tutkimukset sekä ihmisten luokittelut ovat olleet vain spekulaatioita ja perustuneet emotionaalisiin arvoihin. Boasin mukaan aiemmilla luokitteluilla onkin ollut vain vähän tieteellistä näyttöä.
Boas tutkii teoksessa rotukeskustelua ja "rodullista perinnöllisyyttä" (racial heredity) perinnöllisyyden kautta. Hän selvittää kuitenkin perinnöllisyyden epätasaisuutta ihmisten liikkumisen, fenotyypin, eristyksessä olevien ryhmien, sisäsiittoisuuden ja ryhmien välisten sekoittumisen kautta, ja osoittaa, kuinka ihmisten fyysiset ominaisuudet eivät ole pysyviä. Sen kautta Boas osoittaa, ettei rodulle voida antaa biologista merkitystä.
Perinnöllisten tekijöiden ohella Boas tarkastelee kulttuurisia ja sosiaalisia ominaisuuksia suhteessa rodun käsitteeseen. Hän tutkii suhdetta kielen, murteiden ja sosiaalisen etiketin kautta ja osoittaa kielten ainutkertaisuuden ohella primitiivisinä pidettyjen kulttuurien kielen, uskontojen ja tabujen monimutkaisuuden. Boas päättää pohdintansa rodusta ja primitiivisyydestä loogisen ihmisajattelun kehittymiseen.
Teoksen lopussa Boas esittää aikansa rotukeskustelun kehittymistä ja keskustelunaiheita Yhdysvalloissa. Boas korostaa viimeiseen lukuun saakka kulttuurien samanarvoisuutta ja toivoo aikakauden tapahtumien myötä ihmisille suvaitsevaisuutta ja rotu-käsitteen kyseenalaistamista.
Aiheesta muualla

The Mind of Primitive Man Internet Archivessa
Jumalan nimet juutalaisuudessa

Heprealaisessa Raamatussa yleisimmin käytetty Jumalan nimi on JHWH (יהוה ), joka tunnetaan kreikankielisellä nimellä Tetragrammaton. Koska juutalainen perinne piti jumalallista nimeä liian pyhänä lausuttavaksi, se korvattiin synagogajumalanpalveluksessa hepreankielisellä sanalla Adonai (”Herra”), joka käännettiin nimellä Kyrios (”Herra”) Septuagintassa, kreikkalaisessa versiossa heprealaisista pyhistä kirjoituksista. Myöhemmissä kirjallisissa lähteissä, jotka eivät ole juutalaisilta peräisin, nimi esiintyy usein muodossa Jahve tai Jehova. Suomenkielisissä Raamatun käännöksissä sitä vastaa yleensä sana ”Herra”.
Rabbiinisessa juutalaisuudessa puhutaan seitsemästä nimestä, jotka ovat niin pyhiä, että jos ne kirjoitetaan, niitä ei tulisi pyyhkiä pois: JHWH ja kuusi muuta nimeä, jotka ovat El (”Jumala”), Eloah (”Jumala”), Elohim (”Jumalat”), Shaddai (”Kaikkivaltias”), Ehje (”minä olen”) ja Tsevaot (”sotajoukot”). Muita nimiä pidetään pelkkinä epiteetteinä tai nimityksinä, jotka heijastavat erilaisia Jumalan piirteitä, mutta usein ollaan vielä halakhan vaatimuksiakin varovaisempia, ja esimerkiksi saatetaan kirjoittaa ”J-la” sanan ”Jumala” sijasta myös suomen kielellä, tai heprealainen luku 15 ilmaistaan sanomalla tet – vav (kirjaimellisesti   ”9-6”) jod – he:n sijasta (kirjaimellisesti  ”10-5”, hepreaksi myös yksi Jumalan nimistä eli ”Jah”).
Dokumenttihypoteesin mukaan Toora on koottu eri alkuperäislähteistä, joista kaksi (jahvisti ja elohisti) on nimetty sen mukaan, mitä nimeä ne käyttävät Jumalasta (suomennoksessa Jahve ja Jumala).
Seitsemän Jumalan nimeä

Ne seitsemän Jumalan nimeä, jotka ovat liian pyhiä pois pyyhittäviksi, kun ne on kerran kirjoitettu ovat tetragrammaton, El, Elohim, Eloah, Elohai, El Shaddai ja Tsevaot. Lisäksi nimeä Jah – koska se muodostaa osan tetragrammatonia – suojellaan samalla tavalla. Rabbi Jose piti nimeä ”Tsevaot” tavallisena, vähemmän pyhänä nimenä ja Rabbi Ishmaelin mukaan "Elohim" oli tällainen. Kaikki muut nimet, kuten ”armahtavainen”, "armollinen” ja ”uskollinen”, viittaavat vain ominaisuuksiin, joita on myös ihmisillä.
Solomon Bandaranaike

Solomon Bandaranaike
Solomon West Ridgeway Dias Bandaranaike, useimmiten S.W.R.D. Bandaranaike (8. tammikuuta 1899 – 26. syyskuuta 1959) oli srilankalainen singaleesikansallisuuteen kuuluva poliitikko ja maan neljäs pääministeri. Hän johti Ceylonin parlamenttia maan itsenäistyessä vuonna 1948. Hän oli vasemmistolaisen Ceylonin Vapauspuolueen perustaja. Hän toimi pääministerinä vuodesta 1956 vuoteen 1960, jolloin hän sai surmansa buddhalaismunkin luodista. Häntä seurasi pääministerinä hänen leskensä Sirimavo Bandaranaike.
Vaikka Bandaranaike oli lähtöisin yläluokkalaisesta maanomistajaperheestä ja hänen isänsä sir Solomon Dias Bandaranaike oli siirtomaa-ajan brittiläinen kuvernööri, hän vastusti kastilaitosta ja siihen liittyvää syrjintää. Hän toimi kansan tietämättömyyden vastustajana ja kansalaisoikeuksien puolustajana. Hän myös kansallisti linja-autoliikenteen ja oli häätämässä brittiläistä lento- ja laivastotukikohtaa maasta.
Marsvinsholmin linna

Marsvinsholmin linna.
Marsvinsholmin linna (ruots. Marsvinsholms slott) on linna Ystadin kunnassa, Ruotsin Skånen läänissä. Linna sijaitsee noin 12 kilometrin päässä Ystadin keskustasta.
Historia

Linnan rakennustyöt käynnisti Otto Marsvin vuonna 1644, ja ne saatiin päätökseen vuonna 1648. 1780-luvulla, kun linna oli kreivi Erik Ruuthin omistuksessa, linnassa toteutettiin uudistustöitä. Vuosina 1856–1857 vapaaherra Jules Stjernbladin omistuskaudella tanskalainen arkkitehti Zwingman restauroi linnan Kristian IV:n tyyliä mukailevaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa linnasta (Arkistoitu – Internet Archive) (ruotsiksi)
Slottsguiden (ruotsiksi)
22. toukokuuta

22. toukokuuta on gregoriaanisen kalenterin mukaan vuoden 142. päivä (143. päivä karkausvuonna). Vuodesta on jäljellä 223 päivää.
Nimipäivät

suomalainen kalenteri: Hemmo, Hemminki
suomenruotsalainen kalenteri: Hemming
ortodoksinen kalenteri: Pasi
pohjoissaamenkielinen kalenteri: Heammu
vanhemmissa kalentereissa: Constantin, Desider, Henning, Nathanael, Prudens
Tapahtumia

1176 – Šiiamuslimitaustaisten assassiinien salaliitto yritti jo toistamiseen murhata sulttaani Saladinia.
1455 – Ruusujen sota: St Albansin taistelu. Yorkin herttua Rikhard voitti ja vangitsi Englannin kuninkaan Henrik VI:n.
1762 – Ruotsi ja Preussi allekirjoittivat Hampurin rauhansopimuksen.
1819 – SS Savannah lähti Savannahista Georgiasta matkalle ollakseen ensimmäinen Atlantin valtameren ylittänyt höyrylaiva. Laiva saapui Liverpoolin satamaan Englantiin 20. kesäkuuta.
1856 – Yhdysvaltain edustajainhuoneen jäsen Preston S. Brooks pahoinpiteli senaatin jäsenen Charles Sumnerin kongressin tiloissa kävelykepillä hakkaamalla. Sumner oli kaksi päivää aiemmin pitänyt orjuutta vastustavan puheen, jossa oli kritisoinut muun muassa erästä Brooksin sukulaista.
1886 – Vapaudenpatsas valmistui.
1906 – Vuoden 1906 olympialaiset, niin kutsutut välikisat, avattiin Ateenassa. Niitä ei enää katsota virallisiksi olympiakisoiksi.
1908 – Wrightin veljekset patentoivat lentokoneensa.
1943 – Kommunistinen internationaali eli Komintern lakkautettiin.
1947 – Kylmä sota: yrittäessään estää kommunismin leviämisen Yhdysvaltain presidentti Harry S. Truman allekirjoitti asetuksen, jota myöhemmin alettiin kutsua Trumanin opiksi. Asetus myönsi 400 miljoonan dollarin arvosta sotilas- ja talousapua Turkille ja Kreikalle.
1948 – Presidentti J. K. Paasikivi erotti Yrjö Leinon sisäministerin tehtävistä tämän saatua eduskunnassa epäluottamuslauseen niin sanotun Leinon vankien jutun vuoksi. Paasikivi nimitti uudeksi sisäministeriksi SKDL:n kansanedustajan Eino Kilven.
1960 – Kaikkien aikojen voimakkain mitattu maanjäristys (”Suuri Chilen maanjäristys”) iski eteläiseen Chileen.
1967 -- The Jimi Hendrix Experience esiintyi Suomessa Helsingin kulttuuritalolla ja se oli ensimmäinen ja viimeinen kitaralegenda Jimi Hendrixin esiintyminen Suomessa
1969 – Apollo 10:n kuumoduuli lensi 15 400 metrin etäisyydellä Kuun pinnasta.
1972 – Ceylon otti käyttöön uuden perustuslain, muutti nimensä Sri Lankaksi ja liittyi Brittiläiseen kansainyhteisöön.
1990 – Pohjois- ja Etelä-Jemen yhdistyivät Jemeniksi.
1990 – Microsoft julkaisi Windows 3.0:n.
2003 – Ruotsalaisesta Annika Sörenstamista tuli 58 vuoteen ensimmäinen nainen, joka pelasi PGA Tour -golfturnauksessa (Fort Worthissa Texasissa).
2004 – Espanjan kruununprinssi Felipe solmi avioliiton Letizia Ortizin kanssa Almudenan katedraalissa Madridissa.
2010 – Vuorikiipeily: 13-vuotias yhdysvaltalainen Jordan Romero kiipesi nuorimpana Mount Everestin huipulle.
2014 – Kenraali Prayut Chan-o-cha kaappasi vallan Thaimaassa.
2017 – Manchester Arenalla tapahtui terrori-isku, jossa kuoli 22 ihmistä.
Kuolleita

337 – Konstantinus Suuri, Rooman keisari (s. 272)
1456 – Rita Cascialainen, italialainen augustiinolainen nunna ja pyhimys (s. 1386)
1667 – Aleksanteri VII, paavi (s. 1599)
1786 – Karl Fredrik Mennander, suomalainen fysiikan professori, Turun piispa ja Uppsalan arkkipiispa (s. 1712)
1802 – Martha Washington, Yhdysvaltain ensimmäisen presidentin George Washingtonin vaimo (s. 1731)
1873 – Alessandro Manzoni, italialainen kirjailija (s. 1785)
1880 – Maria Aleksandrovna, Venäjän keisarinna, keisari Aleksanteri II:n ensimmäinen puoliso (s. 1824)
1885 – Victor Hugo, ranskalainen kirjailija (Pariisin Notre-Dame) (s. 1802)
1934 – Pekka Ervast, suomalainen kirjailija, okkultisti ja teosofi (s. 1875)
1939 – Hannes Ryömä, suomalainen lääkäri ja sosialidemokraattinen poliitikko (s. 1878)
1945 – Eeli Granit-Ilmoniemi, suomalainen opettaja, toimittaja ja sukututkija (s. 1866)
1949 – James Forrestal, Yhdysvaltain puolustusministeri (s. 1892)
1949 – Hans Pfitzner, saksalainen säveltäjä ja musiikkiteoreetikko (s. 1869)
1975 – Wille Boijer-Poijärvi, suomalainen taidemaalari ja kuvataiteilija (s. 1899)
1979 – Hans von Rettig, suomalainen liikemies ja vuorineuvos (s. 1894)
1981 – Lewis B. Patten, yhdysvaltalainen lännenkirjailija (s. 1915)
1982 – Cevdet Sunay, Turkin presidentti 1966–1973 (s. 1899)
1983 – Albert Claude, vuoden 1974 Nobelin lääketieteen palkinnon saanut belgialainen biologi (s. 1899)
1984 – Karl-August Fagerholm, suomalainen valtioneuvos ja poliitikko (s. 1901)
1985 – Alister Hardy, englantilainen meribiologi (s. 1896)
1985 – Wolfgang Reitherman, saksalais-yhdysvaltalainen animaatioelokuvien tekijä ja ohjaaja (s. 1909)
1986 – Celal Bayar, Turkin presidentti 1950–1960 (s. 1883)
1990 – Thomas Rocco Barbella (”Rocky Graziano”), yhdysvaltalainen nyrkkeilijä (maailmanmestari) (s. 1922)
1996 – Veikko Lavi, suomalainen laulaja ja lauluntekijä (”Ota löysin rantein”) (s. 1912)
1996 – Väinö Saario, suomalainen Kokoomuksen kansanedustaja (s. 1942)
1997 – Alfred Hershey, vuoden 1969 Nobelin lääketieteen palkinnon saanut yhdysvaltalainen biokemisti (s. 1908)
2003 – Pirkko Arola, suomalainen kutomoalan yrittäjä ja kauppaneuvos (s. 1908)
2003 – Ari Voutilainen (”Woude”), suomalainen rockmuusikko (s. 1959)
2013 – Henri Dutilleux, ranskalainen säveltäjä (s. 1916)
2013 – Markku Suominen, suomalainen laulaja, säveltäjä ja sanoittaja (s. 1949)
2013 – Richard Thorp, englantilainen näyttelijä (Emmerdale) (s. 1932)
2015 – Arvo Kuikka, suomalainen sotilaskapellimestari (s. 1924)
2015 – Martti Viljanen, suomalainen rakennusfysiikan professori (s. 1949)
2017 – Nicky Hayden, yhdysvaltalainen ratamoottoripyöräilijä (s. 1981)
2018 – Philip Roth, yhdysvaltalainen kirjailija (s. 1933)
2019 – Ahmad Shah, Pahangin sulttaani 1974–2019 ja Malesian kuningas 1979–1984 (s. 1930)
2020 – Lars Åke Lundberg, ruotsalainen pappi, säveltäjä ja runoilija (s. 1935)
2020 – Albert Memmi, tunisialainen kirjailija ja esseisti (s. 1920)
2022 – Jaakko Syrjä, suomalainen kirjailija ja kustannustoimittaja (s. 1926)
Juhlapäiviä

Wikimedia Commonsissa on kuvia tai muita tiedostoja aiheesta .
YK: Kansainvälinen luonnon monimuotoisuuden päivä (”International Day for Biological Diversity”). Päivää on vietetty vuodesta 1995 (vuosina 1995—2000 päivää vietettiin 29. joulukuuta).
| 0 | 1 | 2 |
| --- | --- | --- |
|  |   Lyhyt tiivistelmä päivästä 22. toukokuuta: |  |
:   Daniel François Malan 1455 – Ruusujen sota: Yorkin herttua Rikhard voitti St Albansin taistelun ja vangitsi Englannin kuninkaan Henrik VI:n.  1874 – Etelä-Afrikan pääministeri ja yksi apartheid-politiikan keskeisiä hahmottelijoita Daniel François Malan syntyi.  1907 – Belgialainen sarjakuvataiteilija Hergé syntyi.  1948 – Presidentti J. K. Paasikivi erotti Yrjö Leinon sisäministerin tehtävistä tämän saatua eduskunnassa epäluottamuslauseen niin sanotun Leinon vankien jutun vuoksi.  1954 – Japanilainen fyysikko Shūji Nakamura syntyi.  1960 – Suuri Chilen maanjäristys, kaikkien aikojen voimakkain mitattu maanjäristys.  
Katso myös: kalenteri ~ 21. toukokuuta, 23. toukokuuta
Bee

| Bee |
| --- | --- |
 Pian Nava
Bee
 Koordinaatit: 45°57′12″N, 8°34′35″E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Alessandro Borella
Pinta-ala:  
 – Maa:  3,50  km²
Korkeus:  591 (min. 500 - maks. 958) m
Väkiluku (2015):  728
 – Väestötiheys:  208  as./km²
Aikavyöhyke:  UTC+1
 – Kesäaika:  UTC+2
Postinumero:  28813
Suuntanumero(t):  0323
Infobox OKVirheellinen NIMI-arvo: 
Bee on kunta Pohjois-Italiassa Verbano-Cusio-Ossolan maakunnassa Piemonten alueella. Been naapurikunnat ovat Arizzano, Ghiffa, Premeno ja Vignone.
St1

| St1 Oy |
| --- | --- |

Yritysmuoto:  osakeyhtiö
Perustettu:  Station 1 Finland Oy perustettiin 1997
Toimitusjohtaja:  Henrikki Talvitie
Puheenjohtaja:  Mika Anttonen 
Kotipaikka:  Helsinki, Suomi 
Emoyhtiö:  St1 Nordic Oy
Omistaja:  Mika Anttonen.
Kotisivu:  www.st1.fi
Infobox OKVirheellinen NIMI-arvo: 
St1 Oy on suomalainen energiayhtiö ja osa St1 Nordic -konsernia, joka toimii Suomessa, Ruotsissa, Norjassa ja Isossa-Britanniassa. St1 Oy:llä on Suomessa tytäryhtiö St1 Lämpöpuisto Oy sekä sisaryhtiö St1 Lähienergia Oy, joka on keskittynyt maalämpöjärjestelmiin ja niihin liittyviin palveluihin.
Asemaverkosto

St1:n jakeluasemaverkostoon Suomessa kuuluu yli 400 St1- ja Shell-asemaa (2023). Shell-brändi on St1:n käytössä lisenssisopimuksella. Syyskuussa 2023 St1 kertoi siirtävänsä kaikki asemat Suomessa, Ruotsissa ja Norjassa St1-brändin alle, kun nykyinen lisenssisopimus Shellin kanssa päättyy parin vuoden päästä. Verkostossa on automaattiasemia, palvelevia HelmiSimpukka-ketjun asemia myymälöineen ja ravintoloineen sekä raskaiden ajoneuvojen tankkauspisteitä. St1- ja Shell-autopesuloiden verkosto kattaa lähes 70 toimipistettä, joista muodostuu Suomen suurin autopesulaverkosto.
St1:llä on vahva markkina-asema kaikissa Pohjoismaissa. Vuonna 2023 yrityksen markkinaosuus Suomessa myytävästä bensiinistä oli 23,6 % ja dieselistä 20,0 %.
Syksyllä 2023 St1 osti Nivos Energialta Mäntsälän keskustassa sijaitsevan paineistetun biokaasun tankkausaseman.
St1:n tavoitteena on rakentaa raskaalle liikenteelle valtakunnallinen nesteytetyn biokaasun tankkausverkosto.
Kesällä 2024 St1 ilmoitti avanneensa sähköautojen nopeat suurteholatauskentät kahdellatoista St1- ja Shell-asemallaan ja laajentavansa suurteholatausverkostoaan vuosina 2024–2025. St1:n latauspisteet ovat ns. HPC (high power charging) -suurteholatauspisteitä, joissa lataus on nopeampaa kuin peruslataus- ja teholatauspisteissä.
Polttoaineet

St1:n tavoitteena on vähentää liikenteen fossiilisia hiilidioksidipäästöjä tuomalla markkinoille fiksumpia, uusiutuvista raaka-aineista valmistettuja polttoaineita.
St1 on tuonut vuonna 2021 myyntiin uusiutuvista raaka-aineista valmistetun HVO-dieselin, joka vähentää päästöjä jopa 90%.
Biokaasu nousee vauhdilla raskaan kuljetuksen käyttövoimaksi. Biokaasu on täysin uusiutuva polttoaine, jota syntyy orgaanisen materiaalin, esimerkiksi kotitalouksien jätteiden ja maatilojen lannan, hajoamisesta. St1 panostaakin nesteytetyn biokaasun (LBG) tuotantoon ja liikennepolttoainejakeluun.
Toukokuussa 2023 St1 tiedotti tuovansa LBG:n myyntiin Suomessa valikoiduille asemilleen. Yhtiön tavoitteena on rakentaa valtakunnallinen biokaasuasemien tankkausverkosto raskaalle liikenteelle.
Sitä varten St1:n ja Valion yhteisyritys Suomen Lantakaasu Oy on rakentamassa Suomeen biokaasu- ja nesteytyslaitoksia, jotka muuttavat maitotilojen lannan ja muut sivuvirrat uusiutuvaksi biokaasuksi. Pohjois-Savoon suunnitellun usean laitoksen hybridikokonaisuuden on suunniteltu valmistuvan vuonna 2026. Myös Nurmon Bioenergia Oy, josta Suomen Lantakaasu osti enemmistön helmikuussa, valmistelee teollisen kokoluokan nesteytetyn biokaasun tuotantolaitoksen rakentamista Nurmoon.
Suomen Shell-asemilla myydään Shellin ja Ferrarin yhteistyössä kehittämää Shell V-Power -bensiiniä.
Lisäksi St1:n jakeluverkostossa on saatavana flexfuel-autoihin tarkoitettua RE85-korkeaseosetanolipolttoainetta, joka laskee autoilun fossiilisia päästöjä jopa 80 %. RE85:ttä voidaan käyttää myös autossa, jonka moottoriin on asennettu etanolimuunnossarja. 19.6.2023 voimaan tulleen päivityksen johdosta kaikki bensiinimoottoriajoneuvot on mahdollista konvertoida etanolikäyttöön. Aikaisemmin konvertio on ollut mahdollista vain vanhemmille ajoneuvoille. Konvertoituun ajoneuvoon voi tankata niin RE85 etanolia kuin tavallista bensiiniäkin.
Tunnustukset

Vuonna 2009 St1:n biopolttoaine RE85 voitti Euroopan ympäristöpalkinnot yrityksille -kilpailun Suomen osakilpailun tuotesarjan. Se koostuu 80-85 -prosenttisesti biojätteestä tuotetusta bioetanolista ja sitä voidaan käyttää flexifuel-autoissa. RE85:n etuina pidettiin kotimaisuutta ja paikallista tuotantoa.
Helsingin kaupungin ja helsinkiläisten yritysten Ilmastokumppanit-verkosto valitsivat viideksi parhaaksi ympäristöteon tekijöiksi CGI:n, Keskon, Gaia Oy:n, Lassila&Tikanojan ja St1:n vuonna 2016. St1 lähienergialaitos-konseptissa hyödynnetään paikallista energiaa maasta ja poistoilmasta käyttämällä tuulisähköllä toimivia lämpökaivoja, lämpöpumppuja ja lämmön talteenottolaitteita.
St1 Lähienergiapalvelu voitti Lähienergialiiton ensimmäistä kertaa järjestämän Vuoden lähienergiaratkaisu 2017 -kilpailun.
Aiheesta muualla

Kuvia tai muita tiedostoja aiheesta St1 Wikimedia Commonsissa
St1:n kotisivut
Huoltoasemat Suomessa
| asemaketju | (tuotemerkin) omistaja |
| --- | --- |
ABC | ABC Deli: S-ryhmä
Gulf: Hinduja Group → Gulf Oil Corporation → Us-Parts Finn-Am
Neste | Neste Express: Neste
Ritoil: Risto Rämä → Ritoil
Seo: Suomalainen Energiaosuuskunta (SEO, Seo)
St1 | Shell | Shell Express: St1 Nordic → St1
Teboil | Teboil Express: Lukoil → Teboil
St1 kylmäasema Oulussa
Haljala

Haljala on muun muassa seuraavien suomalaisten henkilöiden sukunimi:
Ahti Haljala (1924–2005), näyttelijä
Kaarlo Haljala (1872–1943), juristi, joka toimi Hämeen läänin vt. maaherrana
Kesyrotta

Nuoria kesyrottia.
Kesyrotta on lemmikkieläimenä pidettävä rotta. Kesyrottien jalostus alkoi 1800-luvulla isorotasta (Rattus norvegicus). Myös mustarotasta (Rattus rattus) kesytettyjä rotuja on, mutta ne ovat huomattavasti harvinaisempia.
Hooded-kuvio, värinä black.